Dani Gambino

Ο **Dani Gambino** (Νέο Ηράκλειο Αττικής, 1991) είναι Έλληνας ράπερ, με καταγωγή από την Αθήνα.

## Βιογραφία
Γεννήθηκε και μεγάλωσε στο Νέο Ηράκλειο της Αθήνας το 1991. Ξεκίνησε τα πρώτα του ραπ το 2008, επηρεασμένος ιδιαίτερα από τους ΒήταΠεις και την ελληνική χιπ χοπ σκηνή της δεκαετίας του 2000. Ανήκει στο σύγχρονο ελληνικό χιπ χοπ & ντριλ και τα τραγούδια του εμπεριέχουν θέματα όπως τον αντιφασισμό, τις κοινωνικές ανισότητες, τον αντιεξουσιασμό, την οικονομική κρίση, την δυστυχία, τον μικροαστισμό, την αστυνομική βία, τον αναρχήσμο και τον ρομαντισμό. H εκρηκτικότητα, ο συναισθηματισμός, ο κυνισμός, η εκδίκηση, το πάθος και ο επαναστατισμός είναι τα κύρια στοιχεία που χαρακτηρίζουν τα έργα του, τα οποία είναι εμπνευσμένα επί το πλείστον από τα προσωπικά βιώματα του και τις προσωπικές ιδεολογίες του, βρίσκοντας απήχηση ιδιαίτερα στις νέες γενιές.

Στο σύνολο της καριέρας του έχει κυκλοφορήσει 4 άλμπουμ («*Ανίχνευση*»*,* «*[[Τσιγάρα στα Βαλκάνια]]*»*,* «*[[Επικίνδυνοι Πολίτες]]*», «*[[Κληρονόμοι του Τίποτα]]*») και 2 EP ομαδικό πρότζεκτ («*[[The Deal]]*», «*[[Τα Λάθος Παιδιά]]*»). Ενώ αριθμεί πολλά σινγκλ (πάνω από 20) και έχει λάβει επίσης μέρος σε πολλά κομμάτια άλλων καλλιτεχνών (Bloody Hawk, Wang, Immune, Tzamal, 12ος Πίθηκος, Pindos Ateltico, Beats Pliz, Fann, Rack, Tsaki και Dof Twogee).

## Μουσική Καριέρα

### Πρώτα βήματα & συνεργασία με DJ The Boy
Από την μεγάλη του επιρροή από τους ΒήταΠεις και την αγάπη του για την στιχουργία, ο Dani Gambino ξεκίνησε το 2009 να γράφει τα πρώτα τραγούδια του και με την ενασχόλησή του με το ραπ καταφέρνει στις αρχές του 2014 να δημοσιεύσει την πρώτη του δουλεία με το άλμπουμ «*Ανίχνευση*» υπό το καλλιτεχνικό όνομα DAK που ήταν το παλιό ψευδώνυμο του στα πρώτα στάδια της πορείας του.

Το άλμπουμ έγινε στο στούντιο *GroundZero sound & design* όπου και την περίοδο εκείνη είχε την ευκαιρία να γνωρίσει διάφορους ράπερ και παραγωγούς, σε αυτές τις γνωριμίες ήταν και αυτή με τον γνωστό παραγωγό DJ The Boy. Κάνοντας ένα διάλειμμα σχεδόν 4 χρόνων (2015-2018), αποκτά το νέο καλλιτεχνικό όνομα Dani Gambino, εμπνευσμένο από την ιταλοαμερικανική μαφιόζικη οικογένεια Γκαμπίνο. Στα τέλη του 2018 ξανασυναντά τον The Boy, ξεκινάνε συνεργασία μεταξύ τους, εντάσσεται παράλληλα στην δισκογραφική Elite Musik και δημοσιεύουν σε σύντομο χρονικό διάστημα διαφορές κυκλοφορίες, με αποτέλεσμα την σταδιακή αναγνώριση του Dani αλλά και την ευρύτερη του The Boy. Το 2024 διακόπτουν τη συνεργασία τους καθώς ο Dj the boy κατηγορεί τον Dani για φασισμό. 

### Τσιγάρα στα Βαλκάνια (2021)

Η πρώτη μεγάλη αναγνώριση του θα γίνει με τα σινγκλ «Έλα Πάρτο» και το «Απατεών» συμμ. Ricta, το φθινόπωρο του 2020 στην οποία περίοδο, ο Dani Gambino ακολουθεί έντονα το ντριλ στοιχείο που αναπτυσσόταν ραγδαία στην ελληνική ραπ σκηνή την τότε εποχή.

Μετέπειτα των επιτυχιών αυτών, δημοσιεύει τον Φεβρουάριο του 2021, το πρώτο ολοκληρωμένο επαγγελματικό άλμπουμ ονόματι «*Τσιγάρα στα Βαλκάνια*», ο οποίος θα έχει τεράστια αναγνώριση, με επιτυχίες όπως το «131X» και το «Islamabad», στην ραπ σκήνη και την νεολαία αριθμώντας περισσότερες από 71 εκ. αναπαραγωγές σε όλες τις πλατφόρμες.

### Επικίνδυνοι πολίτες (2023)

O Dani εντάσσεται στη Stay Independent δισκογραφική ως μέλος της Elite Musik. Η επιτυχής συνεργασία του δίδυμου Dani Gambino και Dj The Boy συνεχίζεται και δημοσιεύουν το νέο τους δίσκο «*Επικίνδυνοι Πολίτες*» στις 17 Μαρτίου 2023 προς τιμήν του Rigo, ο οποίος ήταν καλός φίλος και συνεργάτης του Dani Gambino και έφυγε από την ζωή 2 χρόνια νωρίτερα. Το οπισθόφυλλο του άλμπουμ μάλιστα είναι το παγκάκι στο σημείο του δυστυχήματός του. Ο δίσκος απαρτίζεται από μια ταινία μικρού μήκους και 14 κομμάτια με επαναστατικό ύφος και έντονο το στοιχείο της χιπ χοπ. Σημαντικές επιτυχίες του είναι το «Castellano» και το «Νέοι στο νοσοκομείο». Το *"Επικίνδυνοι Πολίτες"* έλαβε μεγάλη δημοσιότητα, ιδιαίτερα στο νεανικό κοινό, με περίπου 102 εκ. αναπαραγωγές εώς τώρα.

### The Deal (2024)

Ο Dani έχει συνεργαστεί πολλές φορές με τον Bloody Hawk και τον Wang, με αφορμή των επιτυχημένων συνεργασιών αλλά και παρόμοιας καλλιτεχνικής δραστηριότητας με τους δύο αυτούς καλλιτέχνες, κυκλοφόρησαν τον Μάρτιο του 2024 το ομαδικό τους EP (5 τραγούδια) με τίτλο «*The Deal*», παραγωγής του Mateos NPS.

### Συναυλίες

Ως ράπερ χαρακτηρίζεται από το πάθος και την δυναμική στα τραγούδια του και αυτό αποτυπώνεται και στις ζωντανές εμφανίσεις του, οι οποίες κατά εκείνον τις θεωρεί πολύ σημαντικές στο κομμάτι της μουσικής καριέρας του. Στο διάστημα 2021 - 2025 έχει κάνει διάφορες ζωντανές εμφανίσεις με αυτές που ξεχωρίζουν να είναι η παρουσίαση του «*Επικίνδυνοι Πολίτες*» τον Ιούνιο του 2023 στον ανοιχτό χώρο του ΟΑΚΑ με πάνω από 11 χιλιάδες κόσμο,και η συναυλία του στο Δημοτικό Στάδιο Νέας Ιωνίας Αθηνών τον Μάιο του 2024 συγκεντρώνοντας 12 χιλιάδες θαυμαστές, καθώς και τον Ιούνιο του 2025 στον ανοιχτό χώρο του ΟΑΚΑ συγκεντρώνοντας 28 χιλιάδες κόσμο, καθιστώντας την ως την πιο επιτυχημένη του συναυλία μεχρή τώρα.
## Δισκογραφία

### Άλμπουμ
* Κληρονόμοι του Τίποτα (2025)
* Επικίνδυνοι Πολίτες (2023)
* Τσιγάρα στα Βαλκάνια (2021)
* Ανίχνευση (2014)

### Σινγκλ
* Φανέλες με τον Trouf (2025)
* Φίλες και φίλοι με τους Tsaki & Mpelafon (2025)
* Μπροστά με τον 12ο Πίθηκο (2025)
* F16 με τον Rack (2024)
* Ξηρασία με τον Th Mark (2024)

* Εκρηκτικά με τον Tzamal (2024)

* Still Standing με τον 12ο Πίθηκο (2023)

* Πορσελάνη με τον Immune (2023)

* Πόλη του ατόφιου κακού E Minor με τον Beats Pliz (2023)

* Standby με τον Bloody Hawk (2022)

* Τότε ποιός με τον Dof Twogee & Hatemost (2022)

* Zulu (2022)

* Alemao με τον Tony Raw (2021)

* Τομάρι (2021)

* 1000 Κόσμοι με τον Wang (2021)

* Zinedine με τον Raps on The Run (2021)

* Απατεών με τον Ricta (2020)

* Hooligan (2020)

* 24 Ώρες (2020)

* Πατησίων (2020)

* Paris (2020)

* Winner (2020)

* δεν με αγγίζει (2020)

* Ferma (2019)

* Παιδί (2019)

* Benz (2019)

* Glory Days (2018)

### EP
* The Deal (2024) (Με Bloody Hawk & Wang)
* Τα Λάθος Παιδιά (2025) ( Με συνεργασίες τον Bloody Hawk & Wang)

## Παραπομπές


## Εξωτερικοί σύνδεσμοι
* 

Κατηγορία:Έλληνες ράπερ